**DECIZIA ETAPEI DE ÎNCADRARE**

**Nr.** număr **din 18.10.2017**

....

Ca urmare a solicitării de emitere a acordului de mediu adresate de **S.C. DELGAZ GRID S.R.L.** prin **Daniel Varga,** reprezentant al **S.C. MONTREPCOM S.R.L.**, cu sediul în localitatea Târgu Mureș, str. Mureşului, Nr. 8, județul Mureş, înregistrată la APM Sibiu cu nr. 15392/16.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.10.2017, că proiectul **”Înlocuire conducte şi branşamente gaze naturale presiune redusă – str. Fagului, Plopului, Princ. St. Bathory, Carpenului, Frasinului, Căpşunilor, Al. Cel Bun, Florilor, 9 Mai, Panorama”** propus a fi amplasat în municipiul Mediaş, judeţul Sibiu, **nu se supune evaluării impactului** **asupra mediului şi nu se supune evaluării adecvate**.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

Proiectul se încadrează în prevederile H.G. nr. 445*/*2009 privind evaluarea impactului anumitor proiecte publice şi private asupra mediului, fiind încadrat în Anexa 2 - lista proiectelor pentru care trebuie stabilită necesitatea efectuării evaluării impactului asupra mediului pct. 10 lit. i instalații de conducte pentru gaz și petrol și conductele pentru transportul fluxurilor de dioxid de carbon în scopul stocării geologice, altele decât cele prevăzute în anexa nr. 1 și pct. 13 lit. a orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a) mărimea proiectului** – prin proiect se propune, pe străzile menționate mai sus, înlocuirea conductelor de gaze naturale presiune redusă pe o lungime totală de 3047,00 m și înlocuirea a 234 branșamente. Conductele din oțel existente vor fi înlocuite cu conducte de polietilenă. De asemenea se vor înlocui branșamente existente din oțel cu branșamente din polietilenă. Conductele vor fi pozate în carosabil și nu vor fi necesare tăieri de arbori sau alte defrișări de vegetație.

Lucrările necesare implementării proiectului sunt:

* montare îngropată a conductelor de polietilenă – săpare și astupare șanțuri;
* realizare branșamente din polietilenă prin înlocuire integrală a posturilor existente;
* tronsoanele de conductă din polietilenă se sudează prin termofuziune (sudură cap-cap) care este o lipire a tronsoanelor de conductă prin încălzirea capetelor de conductă simultan;
* refacerea pavajului;

b) cumularea cu alte proiecte – teren situat în intravilan, domeniul public al municipiului Mediaş, cu folosință actuală circulație auto și pietonală;

c) utilizarea resurselor naturale – nu este cazul;

d) producţia de deşeuri – pe perioada de înlocuire a conductelor și branșamentelor, se vor colecta selectiv în spaţii special amenajate şi se vor valorifica/elimina prin societăţi autorizate;

e) emisiile poluante, inclusiv zgomotul şi alte surse de disconfort – praf, emisii de gaze și zgomot, pe perioada de execuție a lucrărilor;

f) riscul de accident, ţinându-se seama în special de substanţele folosite - nu este cazul, se vor respecta normele de protecţia muncii.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

2.1. utilizarea existentă a terenului – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de urbanism emis de Primăria municipiului Mediaş şi a verificării documentaţiei de către biolog Mariana Suciu; terenul este situat în intravilanul municipiului Mediaş, domeniu public;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc. – nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;

g) ariile în care standardele de calitate a mediului stabilite de legislaţie au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

a) extinderea impactului: aria geografică şi numărul persoanelor afectate – local pe perioada realizării proiectului;

b) natura transfrontalieră a impactului – nu este cazul;

c) mărimea şi complexitatea impactului – se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

d) probabilitatea impactului – redusă;

e) durata, frecvenţa şi reversibilitatea impactului – impact redus, reversibil, pe perioada de realizare şi funcţionare.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;
* nu se va degrada mediul natural sau amenajat, prin depozitări necontrolate de deşeuri de orice fel;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;
* executarea lucrărilor conform proiectului avizat;
* respectarea condițiilor prevăzute în avizele solicitate conform certificatului de urbanism;
* materialele necesare executării lucrărilor se vor depozita în locuri bine stabilite, amenajate corespunzător, în vederea prevenirii poluării solului şi/sau subsolului;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect;
* în vederea reducerii nivelului de zgomot şi vibraţii beneficiarul va impune constructorului să nu folosească utilaje cu grad avansat de uzură care pot emite zgomote înalte şi poluanţi;
* suprafeţele de teren afectate temporar prin execuţia lucrărilor vor fi redate în categoria de folosinţa avută anterior, sarcina revenindu-i titularului proiectului;
* este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
* abandonarea, înlăturarea sau eliminarea deşeurilor în locuri neautorizate
* staţionarea mijloacelor de transport în afara terenurilor desemnate în acest scop.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare;

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

**Proiectul propus nu necesită parcurgerea celorlalte etape ale procedurii de evaluare a impactului asupra mediului şi nu se supune evaluării adecvate.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 4 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

 **p. DIRECTOR EXECUTIV, p. ŞEF SERVICIU AVIZE,**

**Șef Serviciu Monitorizare și Laboratoare ACORDURI, AUTORIZAŢII,**

 **Ing. Ionel Stelian NAICU Ing. Livia MITEA**

**ÎNTOCMIT,**

**Biolog Mariana SUCIU**